อยากทราบว่าอาการข้างต้นมันเกิดจากอะไรคะ เมื่อคืนมีอะไรกันกับเเฟนแล้วมีเลือดออกค่ะ ลักษณะสีของเลือดไม่ใช่สีแดงสดเเต่เป็นสีคล้ำๆคล้ายเลือดเสีย มีออกมาเป็นก้อนๆด้วยค่ะ ไปลองเสิร์ชหาในเน็ตมีอยู่2สาเหตุคือมะเร็งปากมดลูกกับเลือดประจำเดือนที่ตกค้าง แต่คือดิฉันเคยฉีดวัคซีนป้องกันมะเร็งปากมดลูกไปแล้ว3เข็มค่ะตอนอายุ12-13 ส่วนเรื่องประจำเดือน เดือนที่เเล้วเป็นแค่วันเดียวส่วนเดือนนี้ยังไม่เห็นมาค่ะ ส่วนตัวคิดว่าเป็นแระจำเดือนที่ตกค้างแต่ก็ไม่มั่นใจค่ะเลยมาถาม ต้องทำอย่างไรคะประจำเดือนถึงจะมาปกติ
สวัสดีค่ะ การมีเลือดออกขณะที่กำลังมีเพศสัมพันธ์หรือหลังการมีเพศสัมพันธ์ไม่นานนั้น อาจจะเกิดจาก การฉีกขาดของเยื่อบุช่องคลอดหรืออวัยวะเพศขณะมีเพศสัมพันธ์ เนื้องอกที่ปากมดลูก เนื้องอกมดลูก(ซึ่งอาจจะออกมาโดยไม่สัมพันธ์กับเพศสัมพันธ์ได้) การติดเชื้อในช่องคลอดหรือปากมดลูก หรืออาจเป็นเลือดในช่วงท้ายของรอบเดือนให้สังเกตอาการ หากเลือดออกทุกครั้งสัมพันธ์กับการมีเพศสัมพันธ์ เกิดในช่วงที่ไม่ใช่เพิ่งหมดประจำเดือน คือเป็นเลือดออกผิดปกติจริง ควรไปพบแพทย์เพื่อตรวจเพิ่มเติมหาสาเหตุที่แน่ชัดต่อไป โดยควรได้รับการตรวจภายในดูว่ามีก้อนเนื้อใดๆผิดปกติที่ปากมดลูกที่น่าสงสัยเป็นเนื้องอกปากมดลูกได้หรือไม่ การรับวัคซีนไปนั้นไม่ได้ป้องกันการเกิดมะเร็งได้ 100%